คลังเดินหน้า ขรก.ทีมงาน แจ้งทรัพย์สิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — สคร.ทำหนังสือเวียนถึงผู้บริหารคลังข้าราชการการเมือง รายงานบัญชีทรัพย์สินดะ 
รายงานข่าวจากกระทรวงการคลัง เปิดเผยว่า สำนักงานคณะกรรมการนโยบายรัฐวิสาหกิจ (สคร.) ได้ทำหนังสือเวียนถึงข้าราชการการเมือง ผู้บริหาร กรรมการ และผู้แทนกระทรวงการคลัง ตามข้อบังคับของกระทรวงการคลังว่าด้วยจรรยาของข้าราชการการเมืองในสังกัดกระทรวงการคลัง เพื่อป้องกันการขัดหรือแย้งระหว่างประโยชน์ส่วนตนและประโยชน์ส่วนรวม พ.ศ. 2553 
ทั้งนี้ ได้กำหนดให้ผู้บริหารกระทรวงการคลัง บุคคลที่เกี่ยวข้องได้แก่ คู่สมรส บุตรที่ยังไม่บรรลุนิติภาวะ ผู้อื่นซึ่งทำหน้าที่แทนหรือร่วมกันทำธุรกรรมกับผู้บริหารกระทรวงการคลัง กรรมการในหน่วยงานของรัฐ รัฐวิสาหกิจ นิติบุคคล ต้องรายงานการถือครองหลักทรัพย์ ทั้งภายในและภายนอกตลาดหลักทรัพย์ รวมถึงการถือครองหลักทรัพย์ที่กระทำโดยตนเอง หรือบุคคลที่เกี่ยวข้อง ไม่ว่าการกระทำดังกล่าวจะกระทำในหรือต่างประเทศครั้งแรกภายในวันที่ 8 เม.ย. 2553 โดยให้ใช้ข้อมูล ณ วันที่ 10 มี.ค. 2553 และหากมีการได้มาหรือจำหน่ายไปซึ่งหลักทรัพย์ในระหว่างวันที่ 11 31 มี.ค. 2553 ให้รายงานอีกภายในวันที่ 30 เม.ย. 2553
นอกจากนี้ จะต้องรายงานการจำหน่ายไปซึ่งหลักทรัพย์ทั้งในแง่การขาย ให้ แลกเปลี่ยน หรือโอนทั้งที่กระทำโดยตัวเอง ตัวแทนที่ทำธุรกรรม หรือคนในครอบครัว
นอกจากนี้ยังห้ามข้าราชการกระทรวงการคลัง และข้าราชการการเมืองหรือผู้ที่ รมว.คลังมอบหมายให้ทำงานด้านใดด้านหนึ่งเป็นที่ปรึกษา ผู้บริหาร รับจ้าง หรือรับงานใดๆ ไม่เป็นพนักงานหรือลูกจ้างที่อาจขัดแย้งผลประโยชน์ หรือเป็นคู่สัญญากับหน่วยงานในสังกัด